平時經過都坐無虛席，難得肚餓想食tea，又有位，一於試試。朱古力牛角包，好鬆化，牛角包同朱古力仲有糖霜好夾，朱古力甜度唔會蓋過麵包的味道，仲有畫龍點睛的效果。呢個士多啤梨千層酥仲誇張，有幾次去都經過睇都無，佢既存貨唔多，問問店員原來當日下午2點後只會返多一次貨，就算有貨都未必一定有呢個。個千層脆皮一咬就有好多層，加上佢上層的吉士醬同果肉，配搭得天衣無縫。佢的包點價錢唔算好貴，色香味而言，佢都滿分幾高質。